Seld timunnent n Lezzayer, usan-d yiselmaden isuriyen d yimasriyen akken ad sseɣren tutlayt n taɛrabt di tmurt nneɣ, imi i d-lhan d uɛerreb n yiɣerbazen, aladɣa segmi tuɣal tutlayt n taɛrabt d tutlayt tagejdant di tmurt n Lezzayer, ɣef waya, yekker Mulud Mɛemmri yerra timsirin n tmaziɣt di tseddawit n Lezzayer deg useggas n 1965 almi d 1972, ay-agi yakk yessker-d inelmaden n tseddawit nnuɣen ɣef tmaziɣt di 20 Yebrir n 80, ayen iwumi semman tafsut n yimaziɣen, ɣef waya ttunefkent temsirin n tmaziɣt di lwilaya n Tizi Wezzu, ama di tdukliwin tidelsanin neɣ imussuyen, deg uxxam n yidles, axxam n yilemziyen…atg